安樂窩中酒一樽
作者：邵雍
朝代：宋

paragraphs: 安樂窩中酒一罇，非唯養氣又頤真。
頻頻到口微成醉，拍拍滿懷都是春。
何異君臣初際會，又同天地乍絪紜。
醺酣情味難名狀，醖釀功夫莫指陳。
斟有淺深存燮理，飲無多少寄經綸。
鳳凰樓下逍遥客，郟鄏城中自在人。
高閣望時花似錦，小車行處草如茵。
卷舒萬世興亡手，出入千重雲水身。
雨後靜觀山意思，風前閑看月精神。
這般事業權衡別，振古英雄恐未聞。